section_heading: Ujedinjenje Kine
paragraph_text: Ključna godina za državu Qin, ali i ostatak Kine, bila je 247. pr. Kr. kada je na prijestolje stupio trinaestogodišnji Ying Zheng, koji se nazvao Qin Shi Huang Di, a koji je rane godine svoje vladavine posvetio pripremama za konačni obračun s preostalih šest od Sedam zaraćenih država koje su tada vladale područjem nekadašnje dinastije Zhou. One su urodile plodom kada je 230. pr. Kr. Qin napao i anektirao državu Han, a potom 228. i državu Zhao, koja se još uvijek oporavila od strahovitih gubitaka u bitci kod Changpinga. Potom je 225. slijedio i stari neprijatelj Qina - država Wei.